Γιουβέτσι με λαχανικά
Καλωσορίζουμε τον Οκτώβρη με ένα αχνιστό comfort food.
1/2 κιλό κριθαράκι μέτριο, 2 μελιτζάνες, σε μικρούς κύβους, 2 σκελίδες σκόρδο, ψιλοκομμένες, 1 κονσέρβα ολόκληρα ντοματάκια, πολτοποιημένα στον πολυκόφτη, 2 κουτ. γλυκού ρίγανη ξερή, 80 ml ελαιόλαδο, αλάτι, πιπέρι φρεσκοτριμμένο
Για να φτιάξουμε γιουβέτσι με λαχανικά, βράζουμε, σε μια κατσαρόλα με άφθονο αλατισμένο νερό που κοχλάζει, το κριθαράκι για περίπου 10 λεπτά.Στη συνέχεια, το στραγγίζουμε.Παράλληλα, ζεσταίνουμε σε μια κατσαρόλα το λάδι σε μέτρια φωτιά και σοτάρουμε τις μελιτζάνες και το σκόρδο για 1-2 λεπτά, μέχρι να ροδίσουν. Προσθέτουμε τη ντομάτα, τη ρίγανη, αλατοπιπερώνουμε και μαγειρεύουμε για 5 λεπτά, μέχρι να σχηματιστεί μια ελαφριά σάλτσα.Προσθέτουμε το κριθαράκι, ανακατεύουμε και συνεχίζουμε το μαγείρεμα για 5 λεπτά ακόμη, μέχρι να χυλώσει το γιουβέτσι.Μοιράζουμε στα πιάτα το γιουβέτσι με λαχανικά και σκορπίζουμε από πάνω, αν θέλουμε, κομματάκια γραβιέρας. Συνοδεύουμε, το γιουβέτσι με λαχανικά, με πράσινη σαλάτα με μουστάρδα και πράσινες ελιές.
Κριθαράκι,Μελιτζάνες,Ντομάτα,Χορτοφαγικά